**Nyilatkozatok a KNN <pályázat azonosítója> azonosító számú pályázathoz**

* + - 1. Kijelentjük, hogy a pályázatunkban foglalt adatok, információk és dokumentumok teljes körűek, valódiak, hitelesek és megfelelnek a pályázati kiírásban foglalt feltételeknek. Kijelentjük továbbá, hogy pályázatunkban nem szolgáltattunk a támogatási döntés tartalmát érdemben befolyásoló valótlan, hamis vagy megtévesztő adatot és ilyen tartalmú nyilatkozatot nem tettünk.
      2. Kijelentjük, hogy pályázatunk a vonatkozó jogszabályoknak megfelel és a pályázatunk keretében végzett tevékenységek megfelelnek a tudományetikai elvárásoknak.
      3. Kijelentjük, hogy harmadik személy irányába nem áll fenn olyan kötelezettségünk, amely a pályázatunk szerinti projektre (a továbbiakban: projekt) biztosítandó költségvetési támogatás céljának megvalósulását meghiúsítja.
      4. Kijelentjük, hogy pályázatunk benyújtását megelőzően a projekt megvalósítását nem kezdtük meg.
      5. Tudomásul vesszük, illetve hozzájárulunk, hogy a támogatást nyújtó – a támogatás elnyerése esetén – a döntés időpontját, a projekt azonosítószámát, a befogadó intézmény és a vezető kutató nevét, a projekt címét, a megvalósítási helyét, a projekt összköltségét, a támogatás összegét, továbbá a Kedvezményezett által a pályázati adatlapon rendelkezésre bocsátott rövid projektleírást nyilvánosságra hozza.
      6. Kijelentjük, hogy
* a pályázat benyújtásának időpontjában a Nemzeti Kutatási, Fejlesztési és Innovációs Alappal (a továbbiakban: NKFI Alap) szemben – szabálytalan támogatás-felhasználás következtében keletkezett – visszafizetési kötelezettségből eredő, lejárt tartozásunk nincsen;
* nincs érvényben ellenünk az Európai Bizottságnak támogatás visszafizetésére kötelező határozata;
* nem állunk jogerős végzéssel elrendelt végelszámolás vagy felszámolás alatt és nincs ellenünk folyamatban jogerős végzéssel elrendelt csődeljárás vagy egyéb, a megszüntetésünkre irányuló, jogszabályban meghatározott eljárás;
* az NKFI Alapból nyújtott támogatással összefüggésben bíróság nem marasztalt el bennünket a támogatási kérelem benyújtását megelőző három évben jogerős ítéletben;
* nem minősülünk az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 6. §-a szerinti nehéz helyzetben lévő vállalkozásnak.
  + - 1. Kijelentjük, hogy pályázatunk tárgyában támogatási igényt korábban vagy a pályázat benyújtásával egyidejűleg
* nem nyújtottunk be.
* benyújtottunk az alábbiak szerint:[[1]](#footnote-1)

Támogatást nyújtó megnevezése: …………………………………………………………

Támogatási igény benyújtásának ideje:…………………………………………………….

Kijelentjük továbbá, hogy amennyiben a pályázatunk benyújtását követően a pályázatunk tárgyában költségvetési támogatásban részesülünk, e tényt a támogatást nyújtónak 8 napon belül írásban bejelentjük.

* + - 1. Kijelentjük, hogy a projekt szerinti tevékenység
* folytatásához szükséges hatósági engedélyekkel rendelkezünk.
* megkezdéséhez szükséges hatósági engedélyekkel rendelkezünk, a hatósági engedélyek egy része a projekt egyes elemeinek megvalósítását követően, a projekt megvalósítása során szerezhető be.
* megkezdéséhez hatósági engedély nem szükséges, a hatósági engedélyek a projekt egyes elemeinek megvalósítását követően, a projekt megvalósítása során szerezhetők be.
* megvalósításához nem szükséges hatósági engedély.[[2]](#footnote-2)
  + - 1. Kijelentjük, hogy a projektre biztosítandó költségvetési támogatás tekintetében adólevonási jogunk
* van.
* nincs.[[3]](#footnote-3)
  + - 1. Kijelentjük, hogy a támogatást – annak elnyerése esetén – a projekt keretében kizárólag nem gazdasági tevékenységünkhöz vesszük igénybe, azaz a támogatást kizárólag olyan tevékenységünkhöz használjuk fel, amely egy adott piacon termékek vagy szolgáltatások kínálását nem foglalja magába.
      2. Amennyiben a pályázati kiírás ránk nézve azt előírja és a támogatást nyújtó pályázatunkat támogatásban részesíti, vállaljuk, hogy a projekt megvalósításához szükséges, a támogatási szerződés költségtervében meghatározott saját forrást a projekt megvalósítása során biztosítjuk.
      3. Amennyiben a támogatási szerződés költségterve szerint a projekt megvalósításához egyéb forrás szükséges, kijelentjük, hogy a támogatási szerződés költségtervében rögzített egyéb forrás elmaradása esetén a hiányzó pénzösszeget saját forrásból finanszírozzuk.
      4. Kijelentjük, hogy – amennyiben a pályázati kiírás ránk nézve ekként rendelkezik és a támogatást nyújtó pályázatunkat támogatásban részesíti – a támogatást nyújtó által előírt biztosítéko(ka)t rendelkezésre bocsátjuk legkésőbb költségvetési támogatás folyósítását megelőzően.
      5. Hozzájárulunk ahhoz, hogy a köztartozások – az államháztartásról szóló 2011. évi CXCV. törvény (a továbbiakban: Áht.) 51. §-ának (2) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 90. § (1) bekezdésében foglaltak szerinti – figyelemmel kísérése érdekében adóazonosító számunkat a támogatást nyújtó és a Magyar Államkincstár felhasználja az adósság bekövetkezése tényének és összegének megismeréséhez, illetve a lejárt köztartozások teljesítéséhez. (Jelen pont szerinti nyilatkozat csak az államháztartáson kívüli pályázókra/kedvezményezettekre vonatkozik.)
      6. Hozzájárulunk ahhoz, hogy a benyújtott pályázat szabályszerűségét és a támogatás rendeltetésszerű felhasználását a támogatást nyújtó és a jogszabályban erre feljogosított szervek a pályázat benyújtását követően ellenőrizzék.
      7. Hozzájárulunk ahhoz, hogy a támogatást nyújtó a pályázatunkban és – projektünk támogatása esetén – a támogatási szerződésben megadott adatainkat (beleértve személyes adatainkat is) a projektünk támogatása esetén a támogatás folyósítását követő 10 (tíz) évig vagy – ha ez későbbi – a támogatás visszakövetelésére vonatkozó igény elévüléséig, a projektünk elutasítása esetén a támogatási döntés meghozatalát követő 10 (tíz) évig kezelje és feldolgozza a pályázat elbírálása, a pályázatról szóló döntés meghozatala és – a projekt támogatása esetén – a projekt megvalósításának ellenőrzése és az ezzel kapcsolatos intézkedések megtétele, a támogatási szerződésben foglaltak teljesítéséhez szükséges együttműködés biztosítása érdekében. Kijelentjük továbbá, hogy a pályázatunkban és a támogatási szerződésben szereplő, a személyes adatok fogalma alá tartozó adatok előbbiek szerinti kezeléséhez és feldolgozásához az érintett személy(ek) kifejezetten hozzájárult(ak). Kijelentjük továbbá, hogy az érintett személy(ek) e személyes adataiknak a pályázat szakmai értékelése, elbírálása, valamint a projekt megvalósításának szakmai értékelése céljából történő esetleges külföldre továbbításához kifejezetten hozzájárult(ak).
      8. Hozzájárulunk, hogy a pályázatunkban és – projektünk támogatása esetén – a támogatási szerződésben és a beszámolóinkban, elszámolásainkban megadott adatainkat (beleértve személyes adatainkat is) a támogatási döntés meghozatalát megelőző bírálati eljárásba, valamint – a támogatás elnyerése esetén – a projekt megvalósulását értékelő eljárásba a támogatást nyújtó által bevont személyek megismerjék.
      9. Kijelentjük, hogy tudomással bírunk arról, hogy a támogatást nyújtó az Áht. 50. § (1) bekezdés c) pontjában meghatározott feltétel ellenőrzése céljából a támogatás folyósításától számított 5 (öt) évig vagy – ha ez későbbi – a támogatás visszakövetelésére vonatkozó igény elévüléséig kezeli az Áht. 55. §-ában részletezett adatokat. Tudomással bírunk továbbá arról, hogy a támogatást nyújtó az Áht. 56/C. §-a alapján adatokat szolgáltat a Magyar Államkincstár által működtetett monitoring rendszerbe, továbbá a támogatást nyújtó az Áht. 56. §-a alapján az ott meghatározott adatokat honlapján közzéteheti.
      10. Kijelentjük, hogy a támogatásból beszerzett vagy létrehozott eszközök vagyonbiztonságáról a vonatkozó jogszabályoknak és az elvárható gondosság elvének figyelembevételével megfelelően gondoskodunk a támogatási szerződés időbeli hatálya alatt. Tudomásul vesszük, hogy az esetlegesen bekövetkező károkból eredő anyagi és egyéb következmények bennünket terhelnek.
      11. Kijelentjük, hogy a rendezett munkaügy kapcsolatok tekintetében megfelelünk az Áht. 50. § (1) bekezdés a) pontjában és az Ávr. 82. §-ában meghatározott követelményeknek.
      12. Kijelentjük, hogy nem áll fenn velünk szemben az Áht. 48/B. § (1) bekezdésében meghatározott kizáró okok egyike sem.
      13. Kijelentjük, hogy a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségünknek eleget tettünk. (Jelen pont szerinti nyilatkozat a köztulajdonban álló gazdasági társaságok takarékosabb működéséről szóló 2009. évi CXXII. törvény szerinti köztulajdonban álló gazdasági társaság pályázókra/kedvezményezettekre vonatkozik.)
      14. Kijelentjük, hogy rendelkezünk szellemitulajdon-kezelési szabályzattal. (Jelen pont szerinti nyilatkozat költségvetési kutatóhely, közalapítvány, valamint állami vagy önkormányzati tulajdonban álló, kutatóhelynek minősülő, közhasznú jogállású nonprofit gazdasági pályázókra/kedvezményezettekre vonatkozik.)
      15. Tudomásul vesszük, hogy a Nemzeti Kutatási, Fejlesztési és Innovációs Hivatal (a továbbiakban: NKFI Hivatal), valamint az NKFI Hivatal által felkért testületek és szakértők (így különösen a szakterületi kollégiumok, Innovációs Testület, szakértői csoportok és az anonim szakértő) az NKFI Alapból finanszírozott kutatásfejlesztési/innovációs pályázati kiírásra általunk benyújtott dokumentumokat az információs önrendelkezési jogról és az információszabadságról szóló 2011. évi CXII. törvény 6. § (6) bekezdése, valamint a tudományos kutatásról, fejlesztésről és innovációról szóló 2014. évi LXXVI. törvény alapján jogosult kezelni. Kijelentjük, hogy a Nemzeti Kutatási, Fejlesztési és Innovációs Alapból meghirdetett kutatásfejlesztési/innovációs pályázatok dokumentumainak információszabadság és a tisztességes eljárás elve szerinti kezeléséről szóló 2/2016. számú elnöki utasítást megismertük és az általunk benyújtott és az NKFI Hivatalnál és az NKFI Hivatal által felkért testületeknél és szakértőknél (így különösen a szakterületi kollégiumoknál, Innovációs Testületnél, szakértői csoportoknál és az anonim szakértőnél) keletkezett dokumentumok kezelésére vonatkozó előírásokat elfogadjuk.
      16. A vezető kutató kijelenti, hogy a pályázat szövege nem tartalmaz publikusan elérhető dokumentumból másolt szöveget, vagyis a pályázat önálló alkotás.
      17. A vezető kutató kijelenti, hogy a pályázat elektronikus és nyomtatott változata – a feltöltött, de ki nem nyomtatott közleményjegyzék kivételével – azonos.
      18. A vezető kutató kijelenti, hogy neki valamint a pályázatban résztvevő szenior kutatóknak a pályázat „párhuzamos kutatások” pontjában megadott kutatásokon túlmenően, nincs folyamatban lévő NKFI Alapból (vagy a korábbi OTKA előirányzatból) támogatott kutatás-fejlesztési vagy más tudományos projektje, valamint beadott, még el nem bírált pályázata.
      19. A vezető kutató kijelenti, hogy a projekt futamideje alatt az egyénenkénti éves kutatásra fordított idő (FTE) érték nem lépi túl az 1-et.
      20. Kijelentjük, hogy haladéktalanul, de legkésőbb 8 napon belül bejelentjük a támogatást nyújtónak, ha a jelen nyilatkozatunkat érintő bármely körülményünkben változás következik be.

Jelen 29 pontból álló nyilatkozatot átolvastuk, megértettük és – mint akaratunkkal mindenben megegyezőt – jóváhagyólag írjuk alá.

|  |  |
| --- | --- |
| Kelt: ……………….……, …..... év …… hó ........ nap |  |
| ……………………………………….. | ……………………………………….. |
| **Pályázó cégszerű aláírása** | **Vezető kutató aláírása** |
| **<Pályázó neve>**  **<Pályázó törvényes képviselőjének neve>** | **<Vezető kutató neve>** |
| **<Pályázó törvényes képviselőjének beosztása>** |  |

1. A megfelelő részt kérjük aláhúzni és szükség szerint kitölteni. [↑](#footnote-ref-1)
2. A megfelelő részt kérjük aláhúzni. A hatósági engedélyekbe az etikai engedély is beleértendő. [↑](#footnote-ref-2)
3. A megfelelő részt kérjük aláhúzni. [↑](#footnote-ref-3)